బ్రాహ్మణి ఉక్కు కర్మాగారం మూసివేత దిశగా గాలి బ్రదర్స్!
PNR|
వైఎస్ఆర్ కడప జిల్లాలో కర్ణాటక మంత్రులు గాలి బ్రదర్స్ ప్రతిష్టాత్మకంగా చేపట్టిన బహ్మణి ఉక్కు కర్మాణం మూసివేత దిశగా సన్నాహాలు సాగుతున్నాయి. రాష్ట్ర ప్రభుత్వంతో పాటు అధికారులు కూడా గాలి బ్రదర్శ్‌కు ఏమాత్రం సహకరించడం లేదు. దీంతో ఈ కర్మాగార నిర్మాణ పనులు మూసి వేయాలని నిర్ణయం తీసుకున్నట్టు తెలుస్తోంది.
దీంతో కడప జిల్లాను పారిశ్రామికంగా తీర్చిదిద్దాలన్న దివంగత ముఖ్యమంత్రి వైఎస్.రాజశేఖరరెడ్డి ఆశయం నెరవేరేలా కనిపించడం లేదు. వైఎస్ఆర్ అకాల మరణంతో రాష్ట్రంలో చోటు చేసుకున్న రాజకీయ పరిణామాలు, ప్రభుత్వం తోడ్పాటు లేకపోవడం, ఓబుళాపురం మైన్స్ వ్యవహారంలో కోర్టులో తమకు వ్యతిరేకంగా ఉండడం వంటి పరిణామాలతో బ్రహ్మణి స్టీల్ ఫ్యాక్టరీని స్థాపించే యోచన గాలి సోదరులు విరమించుకున్నట్టు ఆయన సన్నిహితులు చెపుతున్నారు.
కాగా, ఈ ఉక్కు ఫ్యాక్టరీ నిర్మాణం కోసం ఇప్పటి వరకు 14 వందల కోట్ల రూపాయలను గాలి సోదరులు ఖర్చు చేయడం జరిగింది. కాగా రెండేళ్లుగా ఈ కట్టడాల నిర్మాణంలో పాల్గొన్న 200 మంది ఇంజనీర్లను కూడా తొలగించారు. ఉక్కు ఫ్యాక్టరీకి విదేశాల నుంచి తెప్పించిన యంత్రాలను చెన్నై ఓడరేవులోనే వదలివేయడం దీనికి మరింత బలం చేకూర్చుతోంది.
సంబంధిత వార్తలు